Kif imħabbar mill-President Juncker fid-Diskors dwar l-Istat tal-Unjoni 2017, illum il-Kummissjoni qed tippreżenta flimkien mal-Ħdax-il Rapport dwar is-Sigurtà tal-Unjoni sett ta' miżuri operazzjonali u prattiċi biex tiddefendi aħjar iċ-ċittadini tal-UE kontra theddid terroristiku u twassal Ewropa li tipproteġi. Il-miżuri għandhom l-għan li jindirizzaw il-vulnerabbiltajiet esposti minn attakki reċenti u se tappoġġa lill-Istati Membri fil-protezzjoni ta' spazji pubbliċi u tgħin sabiex iċċaħħad lit-terroristi l-mezzi biex jaġixxu. Il-Kummissjoni qed tipproponi wkoll li tkompli ssaħħaħ l-azzjoni esterna tal-UE dwar il-ġlieda kontra t-terroriżmu — inkluż permezz tal-Europol — u qed tirrakkomanda li l-UE tiftaħ negozjati dwar reviżjoni tal-ftehim dwar ir-Reġistru tal-Ismijiet tal-Passiġġieri mal-Kanada. Frans Timmermans, l-ewwel Viċi President tal-Kummissjoni, qal: "L-Ewropa qatt ma se ċċedi għat-terroristi li jattakkaw is-sigurtà tagħna u l-libertajiet tagħna. L-Ewropej qed jitolbu li l-gvernijiet nazzjonali u l-UE jindirizzaw dawn ir-riskji b'determinazzjoni. L-azzjonijiet ġodda mħabbra llum se jgħinu lill-Istati Membri biex iċaħħdu lit-terroristi l-mezzi sabiex ikunu jistgħu jwettqu l-atti vili tagħhom u se jipproteġu b'mod aħjar tal-ispazji pubbliċi tagħna, u b'hekk l-istil ta' ħajja tagħna.” Il-Kummissarju għall-Migrazzjoni, l-Affarijiet Interni, u ċ-Ċittadinanza Dimitris Avramopoulos qal: "It-terroriżmu m'għandux fruntieri. Inkunu nistgħu niġġielduh b'mod effettiv biss jekk nagħmlu dan b'mod konġunt — kemm fi ħdan l-UE kif ukoll ma' sħabna fuq skala globali. L-iskambju effettiv ta' informazzjoni bħar-Reġistru tal-Ismijiet tal-Passiġġieri huwa importanti ħafna għas-sigurtà taċ-ċittadini tagħna, li hija r-raġuni għalfejn illum aħna nipproponu liill-Kunsill li jawtorizza n-negozjati għal ftehim rivedut mal-Kanada, u r-raġuni għalfejn se nipproponu li jkollna ftehimiet internazzjonali bejn il-Europol u pajjiżi ewlenin. Se nkomplu wkoll naħdmu mal-Istati Membri tagħna lejn il-ħolqien ta' Unità ta' Intelliġenza Ewropea.” Il-Kummissarju għall-Unjoni tas-Sigurtà, Julian King qal: “Sfortunatament qatt ma jista' jkun hemm riskju żero ta' terroriżmu, iżda aħna qed inkomplu nnaqqsu l-ispazju li għandhom it-terroristi biex iħejju u jwettqu r-reati tagħhom. Kif jinbidlu t-tattiċi terroristiċi, aħna qed inżidu l-appoġġ lill-Istati Membri biex ilaħħqu ma' dawn it-theddidiet: ngħinu fil-protezzjoni tal-ispazji pubbliċi fejn jinġabru n-nies, filwaqt li naqtgħu l-aċċess tat-terroristi għal materjal għall-fabbrikazzjoni ta' bombi perikolużi, kif ukoll sorsi ta' finanzjament.” Il-protezzjoni tal-ispazji pubbliċi Hekk kif terroristi qed jimmiraw fuq spazji pubbliċi u żoni mimlijin nies, kif juru l-attakki reċenti f'Barċellona, Londra, Manchester u Stokkolma, illum il-Kummissjoni qed tippreżenta Pjan ta' Azzjoni biex iżżid l-appoġġ lill-isforzi tal-Istati Membri biex jipproteġu u jnaqqsu l-vulnerabbiltà ta' spazji pubbliċi. Il-miżuri jinkludu: Filwaqt li l-probabbiltà ta' attakki bħal dawn hija baxxa, il-Kummissjoni llum qed tipproponi wkoll Pjan ta' Azzjoni biex iżżid it-tħejjija, ir-reżiljenza u l-koordinazzjoni kontra attakki li jinvolvu sustanzi kimiċi, bijoloġiċi, radjoloġiċi u nukleari (CBRN). Il-miżuri proposti llum jinkludu l-ħolqien ta' netwerk ta' sigurtà EU CBRN u nukleu ta' għarfien CBRN li għandu jitwaqqaf fiċ-Ċentru Ewropew għall-Ġlieda Kontra t-Terroriżmu (ECTC) fil-Europol. It-tiċħid lit-terroristi tal-mezzi li jaġixxu It-tiċħid lit-terroristi tal-mezzi li jwettqu atti terroristiċi huwa kruċjali biex jiġu prevenuti iktar attakki. Illum il-Kummissjoni qed tippreżenta aktar miżuri addizzjonali ta' terminu qasir. It-tisħiħ mill-ġdid tal-azzjoni esterna tal-UE dwar il-ġlieda kontra t-terroriżmu Il-Kummissjoni qiegħda wkoll illum tipproponi biex issaħħaħ l-azzjoni esterna tal-UE u l-kooperazzjoni ma' pajjiżi terzi dwar il-ġlieda kontra t-terroriżmu u reati billi: Il-ħdax-il Rapport dwar is-Sigurtà tal-Unjoni qed iħares lejn il-passi li jmiss dwar il-ġlieda kontra r-radikalizzazzjoni onlajn u offlajn. Lil hinn minn dawn il-miżuri prattiċi għat-terminu qasir, biex jitwettqu tul is-sittax-il xahar li jmiss, il-Kummissjoni qed taħdem lejn Unità Ewropea ta' Intelligence futura, kif imħabbar mill-President Juncker bħala parti mill-viżjoni tiegħu għall-Unjoni Ewropea sal-2025. Sfond Is-sigurtà kienet prijorità politika sa mill-bidu tal-mandat tal-Kummissjoni Juncker – mil-Linji Gwida Politiċi tal-President Juncker ta' Lulju 2014, sal-aħħar Diskors dwar l-Istat tal-Unjoni fit-13 ta' Settembru 2017. L-Aġenda Ewropea dwar is-Sigurtà tiggwida x-xogħol li tagħmel il-Kummissjoni f'dan il-qasam, billi tistabbilixxi l-azzjonijiet ewlenin biex ikun żgurat rispons effettiv tal-UE għat-theddidiet mit-terroriżmu u għas-sigurtà, fosthom il-ġlieda kontra r-radikalizzazzjoni, it-tisħiħ taċ-ċibersigurtà, it-twaqqif tal-finanzjament tat-terroriżmu, kif ukoll it-titjib fl-iskambju tal-informazzjoni. Sa mill-adozzjoni tal-Aġenda, sar progress sinifikanti fl-implimentazzjoni tagħha li jwitti t-triq lejn Unjoni ta' Sigurtà effettiva u ġenwina. Dan il-progress huwa rifless fir-rapporti tal-Kummissjoni, ippubblikati fuq bażi regolari. Għal aktar tagħrif Q&A Skeda informattiva: Il-protezzjoni tal-ispazji pubbliċi Skeda informattiva: Unjoni ta' Sigurtà — Ewropa li tipproteġi Skeda informattiva: Sigurtà tal-Unjoni - Qagħda Attwali ta' Ottubru 2017 Il-ħdax-il rapport ta' progress lejn Unjoni ta' Sigurtà effettiva u ġenwina Pjan ta' Azzjoni biex titjieb il-protezzjoni ta' spazji pubbliċi Pjan ta' Azzjoni biex tissaħħaħ it-tħejjija għal riskji ta' sigurtà kimiċi, bijoloġiċi, radjoloġiċi u nukleari. Rakkomandazzjoni tal-Kummissjoni dwar prekursuri ta' splussivi Proposta għal Deċiżjoni tal-Kunsill dwar il-konklużjoni, f'isem l-UE, tal-Konvenzjoni tal-Kunsill tal-Ewropa dwar il-Prevenzjoni tat-Terroriżmu Anness Proposta għal Deċiżjoni tal-Kunsill dwar il-konklużjoni, f'isem l-UE, tal-protokoll Addizzjonali li jissupplimenta l-Konvenzjoni tal-Kunsill tal-Ewropa dwar il-Prevenzjoni tat-Terroriżmu Anness